1. Elmar Brok parlamenti mentelmi jogának felfüggesztésére irányuló kérelem (
Bruno Gollnisch
(FR) Elnök asszony, Ön tisztában van ezzel, hiszen éppen Önt utasította el az Európai Bíróság egy engem érintő mentelmi ügyben.
Nagyon remélem, hogy a Brok úrral és a pénzügyeivel szemben tanúsított elnéző magatartásunk a parlamenti kisebbséghez tartozó képviselők szólásszabadsága kapcsán is megmutatkozik.
A Parlamentben húsz évvel ezelőtt uralkodó egyenlőség a Ház és a Jogi Bizottság javát szolgálta. Sajnos a mentelmi rendszer pártpolitikai kérdéssé vált. Én személy szerint helytelenítem ezt, és remélem, hogy intézményünk összeszedi magát.
(Taps)
Francesco Enrico Speroni
Elnök asszony, hölgyeim és uraim, tisztáznom kell egy adatot. Egy félreértés miatt a jelentések indokolásaiban 2900 EUR szerepelt, jóllehet a helyes szám 2356,41 EUR.
